《长歌留别江汉诸同学》
清代·邵岷

吾为若项歌，若为吾项舞。刘邦项籍天下雄，一听项声泪如雨。

项声慷慨闻千载，屈宋风流至今在。山鬼萝衣旧有情，江妃玉佩长相待。

我生足迹遍九洲，发轫便为荆项游。沱潜汉沔纵沿溯，澧兰沅芷供采求。

廿年四上晴川阁，过眼江山遂成昨。野客依然水上萍，故人半化云中鹤。

此度淹留时最久，武昌三见青青柳。一时牧伯多礼贤，惭愧人前呼老友。

男儿有才供作使，万丈光芒终已矣。正平文采世无伦，却被曹瞒视作蚁。

昨岁鹤书下江左，州司催促驰駊騀。浪游那有上天梯，罡风吹向尘埃堕。

岂无知己荆南公，疾呼不管众耳聋。天门迢遥帝座远，浮云况自迷苍穹。

郢中《白雪》和者寡，我胡为是栖栖者？江上有山笑未休，枝头杜宇声将哑。

几番弹铗歌《归去》，泥沙易著因风絮。朝来青鸟促朝天，主人难留客不住。

去住因人剧可哀，老马更踏黄金台。未知郭隗更谁是？登临且放心颜开。

半生踪迹昭丘畔，酒社诗盟满江汉。别泪应添逝水流，离情忍向当歌断。

断续歌声短复长，沙边朔雁去行行。凭将此日《临歧曲》，遥继灵均《哀郢》章。

作者简介：浙江龙游人，居江苏元和，字百峰，号毅斋。诸生。生平足迹所涉极广。乾隆元年举鸿博，以荐牍误武生为附生，遭斥逐。工诗，登览之作尤佳。稿多散佚。